James Gosing 2008
**James Gosling** (sünninimega **James Arthur Gosling**, sündinud 19. mail 1955) on Kanada arvutiteadlane ja Java programmeerimiskeele autor.

Haridus ja karjäär
------------------

James Gosling sai bakalaureusekraadi Calgary Ülikoolist ning magistri- ja doktorikraadi Carnegie Melloni Ülikoolist. Carnegie Melloni Ülikoolis doktorantuuris töötades kirjutas ta Emacsi versiooni, mida kutsutakse Gosling Emacsiks (Gosmacs). Enne Sun Microsystemsiga liitumist tegi ta mitme protsessori versiooni Unixist ning mitmesuguseid kompilaatoreid ja meilisüsteeme.

Aastatel 1984–2010 töötas Gosling Sun Microsystemsis. Teda tuntakse Java programmeerimiskeele loojana.

2. aprillil 2010 lahkus Gosling Sun Microsystemsist, mis oli hiljuti läinud Oracle Corporationi omandusse. Lahkumise põhjusteks tõi Gosling välja palga, ametistaatuse ja otsuste tegemise õiguse vähenemise, rollimuutuse ja eetilised probleemid. Nüüdseks on tema hoiak Oracle'i suhtes väga kriitiline: "Suni ja Oracle'i integratsioonikohtumistel, kus meile avaldati survet Suni ja Google'i vaheliste patendiprobleemide osas, oli näha, kuidas Oracle'i juristi silmad sädelesid." Hiljem, Oracle'i ja Google'i kohtuistungil Androidi üle täpsustas ta oma seisukohta, öeldes: "See, et Sun ei kaevanud koodi kasutamise pärast kohtusse, ei tähenda, et me ei oleks tundnud, et meile liiga tehti. Kuigi mul on Oracle'iga eriarvamusi, on praegusel juhul neil õigus. Google surus Suni täielikult maha. Me olime kõik väga häiritud, isegi Jonathan [Schwarz]. Ta lihtsalt otsustas teha näo, et midagi pole halvasti, mis häiris väga paljusid Sunis."

28. märtsil 2011. aastal teatas James Gosling oma blogis, et Google on ta tööle võtnud. Viis kuud hiljem teatas ta, et on liitunud idufirmaga Liquid Robotics.

Gosling on nõustaja Scala firmas Typesafe Inc. Jelasticu direktor ja Eucalyptuse strateegianõustaja.

Panus
-----

Goslingu panuseks loetakse sageli Java programmeerimiskeele leiutamist aastal 1994. Ta lõi Java algse disaini ning implementeeris keele originaalse kompilaatori ja virtuaalmasina. Goslingu sõnul sai kogu asi alguse tema ülikooliajal, kui ta kirjutas pseudokoodi (p-koodi) virtuaalmasina labori DEC VAX arvuti jaoks, et professor saaks käivitada UCSD Pascalis kirjutatud programme. Pascal kompileerus p-koodiks, et lihtsustada selle kasutamist erinevates arvutites. Ta nägi Sunis töötamise jooksul (mis ajal töötas ta ka välja Java programmeerimiskeele), et arvuti ehitusest mitte oleneva toimimise laialt levinud programmidel saab saavutada sarnast filosoofiat kasutades: alati tuleb programmeerida samale virtuaalmasinale.

Selle saavutuse eest valis USA National Academy of Engineering ta välismaalasest partnerliikmeks. Ta on kaasa löönud veel paljude arvutiprogrammide ja -süsteemide väljatöötamisel, näiteks NeWS ja Gosling Emacs. Ta on "kogumiku" programmi kaasautor. See on tööriist, mida on põhjalikumalt kirjeldanud Brian Kernighan ja Rob Pike oma raamatus "The Unix Programming Environment".

Tunnustus
---------

* 2002 – ajakirja The Economist innovatsiooniauhind
* 2002 – USENIXi elutööauhind
* 2004 – valiti USA Inseneriakadeemia välisliikmeks
* 2007 – ohvitser Kanada Ordus (orden on Kanada teine kõrgeim tsiviilisikutele antav tunnustus ja ohvitser on ordus olulisuselt teine isik)
* 2013 – Arvutusmasinate Assotsiatsiooni (ACM) liige
* 2015 – IEEE John von Neumanni medal

Vaata ka
--------

* Java

Viited
------

1. ↑  James Gosling bio. nighthacks.com. Vaadatud 15.01.2018.
2. ↑  Gosling, J. (1983). "Algebraic Constraints (PhD thesis)". Carnegie Mellon University.
3. ↑  Phd Awards By Advisor. cs.cmu.edu. Vaadatud 17.07.2013.
4. ↑  Statement of Dr. James A. Gosling: U.S. vs Microsoft Corp. and State of New York, *ex rel*. vs Microsoft Corp. The United States Department of Justice. Vaadatud 15.01.2018.
5. ↑  Guevin, J. (2010). Java co-creator James Gosling leaves Oracle. news.cnet.com. Vaadatud 21.02.2012.
6. ↑  Taft, D. K. (2010). Java Creator James Gosling: Why I Quit Oracle. eweek.com. Vaadatud 15.01.2018.
7. ↑  Shankland, S. (2011). Java founder James Gosling joins Google | Deep Tech – CNET News. news.cnet.com. Vaadatud 21.02.2012.
8. ↑  My attitude on Oracle v Google. nighthacks.com. Vaadatud 15.01.2018.
9. ↑  Next Step on the Road. nighthacks.com. Vaadatud 21.02.2012.
10. ↑  I've moved again: On a New Road. nighthacks.com. Vaadatud 21.02.2012.
11. ↑  Typesafe — Company: Team. typesafe.com. Vaadatud 21.03.2012.
12. ↑  James Gosling and Bruno Souza Join Jelastic as Advisers. infoq.com. Vaadatud 24.11.2014.
13. ↑  Eucalyptus. eucalyptus.com. Vaadatud 22.04.2013.
14. 1 2  Allman, E. (2004). "Interview: A Conversation with James Gosling". *Queue 2 (5)*. DOI:10.1145/1016998.1017013
15. ↑  Gosling, J. (1997). "The feel of Java". *Computer 30 (6)*. Lk 53–57. DOI:10.1109/2.587548
16. ↑  Chang, C.-C. Hall, A. Treichel, J. (1998). Sun Labs-The First Five Years: The First Fifty Technical Reports. A Commemorative Issue. Sun Microsystems, Inc. Vaadatud 08.02.2010.
17. ↑  McMillan, W. W. (2011). "The soul of the virtual machine: Java's ability to run on many different kinds of computers grew out of software devised decades before". *Spectrum, IEEE 48*. Lk 44–48. DOI:10.1109/MSPEC.2011.5910448
18. ↑  "NAE Members Directory – Dr. James Arthur Gosling". National Academy of Engineering. Vaadatud 29.03.2011.
19. ↑  The 2002 Economist Innovation Award Winner.
20. ↑  Winners of the USENIX Lifetime Achievement Award. usenix.org. Vaadatud 15.01.2018.
21. ↑  "Governor General Announces New Appointments to the Order of Canada". Originaali arhiivikoopia seisuga 12.05.2009. Vaadatud 20.02.2007.
22. ↑  ACM Names Fellows for Computing Advances that Are Transforming Science and Society. Association for Computing Machinery. Vaadatud 10.12.2013.
23. ↑  IEEE John von Neumann Medal Recipients. IEEE. Vaadatud 15.01.2018.

Välislingid
-----------

|  |  |
| --- | --- |
|  | Pildid, videod ja helifailid Commonsis: **James Gosling** |

* James Goslingu veebilogi
* James Goslingu presentatsioon Java päritolust JVM keelte kokkutulekult 2008.
* Slaidiprogramm Goslingu elust